Diari Oficial de la Generalitat Valenciana


Sumari del DOGV 2253, del 26-04-1994 (1994/800512)

RESOLUCIÓ de 5 d'abril de 1994, de la Direcció General de Relacions amb les Corts i del Secretariat del Govern, per la qual es disposa la publicació del protocol adicional al conveni de col.laboració entre la Secretaria General de Turisme del Ministeri de Comerç i Turisme, la Conselleria d'Indústria, Comerç i Turisme de la Generalitat Valenciana, l'Ajuntament de Gandia i el Grup d'Empresaris Turístics de la ciutat de Gandia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2253

Data del DOGV
:   26-04-1994

Secció del DOGV
:   ALTRES DISPOSICIONS

Número del document
:   1994/800512


Data del document
:   05-04-1994

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó de 5 d'abril de 1994, de la Direcció General de Relacions amb les Corts i del Secretariat del Govern, per la qual es disposa la publicació del protocol addicional al conveni de col·laboració entre la Secretaria General de Turisme del Ministeri de Comerç i Turisme, la Conselleria d'Indústria, Comerç i Turisme de la Generalitat Valenciana, l'Ajuntament de Gandia i el Grup d'Empresaris Turístics de la ciutat de Gandia. [94/2255]  
Subscrit, després de la tramitació prèvia reglamentària, entre la Secretaria General de Turisme del Ministeri de Comerç i Turisme, la Conselleria d'Indústria, Comerç i Turisme de la Generalitat Valenciana, l'Ajuntament de Gandia i el Grup d'Empresaris Turístics de la ciutat de Gandia, el dia 10 de desembre de 1993, un protocol addicional al conveni de col·laboració d'11 de maig de 1993, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat protocol addicional, que ha quedat inscrit en el Registre de Convenis amb el número 0021/94, i que figura com a annex d'aquesta resolució.  
València, 5 d'abril de 1994.- El director general de Relacions amb les Corts i del Secretariat del Govern.  
Protocol addicional al conveni de col·laboració entre la Secretaría General de Turisme del Ministeri de Comerç i Turisme, la Conselleria d'Indústria, Comerç i Turisme de la Generalitat Valenciana, l'Ajuntament de Gandia i el Grup d'Empresaris Turístics de la ciutat de Gandia.  
A Madrid, el dia 10 de desembre de 1993, d'una banda el Sr. Fernando Panizo, secretari general de Turisme, president de l'Institut de Turisme d'Espanya; d'altra banda, el Sr. Martín Sevilla, conseller d'Indústria, Comerç i Turisme de la Generalitat Valenciana; d'altra banda, Josefa Grau Ribes, alcaldessa de l'Ajuntament de Gandia i els empresaris turístics amb interessos a Gandia.  
EXPOSEN  
Que en aplicació del punt 5è del conveni marc de referència pel qual es preveu la concreció de les actuacions a realitzar, així com les respectives aportacions econòmiques o de recursos dels agents implicats en la millora de la competitivitat del sector turístic de Gandia i la consecució de l'excel·lència turística, els sotasignants d'aquest document  
ACORDEN  
1. Dins el model estratègic elaborat per l'ajuntament de Gandia amb la voluntat d'assolir la denominació de destinació turística excel·lent, s'abonaran en aquest exercici de 1993 els projectes que es relacionen en el document «Finançament d'accions 1993», que s'adjunta com a annex.  
2. L'aportació de cadascuna de les administracions públiques que participen en el finançament de les accions serà la que figura en el document esmentat amb el desglossament que conté.  
3. Es crea una comissió tècnica sense personalitat jurídica, encarregada de la programació, l'impuls i el seguiment del pla i els seus projectes, de vetllar per la coherència interna de les actuacions i d'assegurar la coordinació entre els agents que intervenen.  
Aquesta comissió tècnica quedarà dissolta després que s'haja creat l'òrgan definitiu previst en l'article 3r del conveni per al desenvolupament i l'aplicació d'un programa d'exel·lència turística de Gandia.  
Aquesta comissió tècnica estarà integrada per una representació de cadascuna de les parts signant, és a dir:  
Ajuntament de Gandia  
Associació d'Empresaris de Gandia  
Conselleria d'Indústria, Comerç i Turisme  
Secretaria General de Turisme,  
i serà designada per les mateixes parts.  
Podran incorporar-se a les reunions els consultors externs que la comissió estime oportú, si la complexitat o l'especialitat d'alguna qüestió ho requereix.  
4. A efectes del lliurament dels fons, la comissió tècnica avaluarà l'estat d'execució del conjunt del pla i el grau en què s'estan realitzant els desemborsaments per cadascuna de les parts, les quals podran reajustar els seus compromisos econòmics si alguna d'elles no arriba a aportar la quantitat compromesa.   
A més, cada administració podrà condicionar les seues aportacions a la comprovació dels seus equipaments tècnics de l'execució dels projectes finançats completament o en part per ella.  
El secretari general de Turisme, El conseller d'Indústria,  
president de TurespaÑa, Comerç i Turisme,  
Fernando Panizo Martín Sevilla  
L'alcaldessa Grup d'Empresaris  
de Gandia Turístics  
Josefa Grau